Potrivit Parchetului de pe lângă Judecătoria Arad, bărbatul în vârstă de 30 de ani a fost reținut duminică, pentru viol. Ulterior, s-a dispus schimbarea încadrării juridice, între victimă și agresor fiind grad de rudenie. De asemenea, s-a extins urmărirea penală cu privire la infracţiunea de violență în familie.
"În fapt s-a reţinut că în perioada în perioada decembrie-februarie 2024, inculpatul M.M.M în vârstă de 30 de ani, a întreținut mai multe raporturi sexuale cu persoana vătămată minoră în vârstă de 15 ani A.I.A, care a rămas însărcinată, iar la data de 25.02.2024, i-a aplicat acesteia două lovituri cu palma peste față", au transmis, marți, procurorii.
În cauză a fost formulată o propunere de luare a măsurii arestului preventiv faţă de agresor, propunerea fiind admisă de judecătorul de drepturi şi libertăţi din cadrul Judecătoriei Arad, dispunându-se arestarea preventivă a acestuia pe o durată de 30 zile.
(sursa: Mediafax)